62020TJ0570_INF
A Törvényszék (negyedik tanács) 2022. január 26‑i ítélete – Kedrion kontra EMA
(T‑570/20. sz. ügy)
„Dokumentumokhoz való hozzáférés – 1049/2001/EK rendelet – A plazma gyűjtése és kezelése – Vérplazmatörzsadatok – A hozzáférés megtagadása – Harmadik személy kereskedelmi érdekeinek védelmével kapcsolatos kivétel – A kérelem tárgyának téves meghatározása – Arra vonatkozó kötelezettség, hogy a hozzáférés megtagadására különös és konkrét okokból kerüljön sor”
1.
Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – Harmadik személy kereskedelmi érdekeinek védelme – A hozzáférés megtagadása a kérelem tárgyának téves meghatározása miatt – A dokumentumokhoz való részleges hozzáférés engedélyezésének lehetősége
(1049/2001 európai parlamenti és tanácsi rendelet, 4. cikk, (2) bekezdés, első franciabekezdés)
(lásd: 36., 37., 49. pont)
2.
Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – Hatály – Adatbázisokban történő keresésre irányuló, hozzáférés iránti kérelem – Bennfoglaltság – Korlátok
(1049/2001 európai parlamenti és tanácsi rendelet)
(lásd: 41–45. pont)
3.
Az Európai Unió intézményei – A dokumentumokhoz való nyilvános hozzáférés joga – 1049/2001 rendelet – A dokumentumokhoz való hozzáférés joga alóli kivételek – Indokolási kötelezettség – Terjedelem – Arra vonatkozó kötelezettség, hogy a hozzáférés megtagadására különös és konkrét okokból kerüljön sor
(EUMSZ 296. cikk; 1049/2001 európai parlamenti és tanácsi rendelet, 4. cikk és 8. cikk, (1) bekezdés)
(lásd: 55., 56., 60., 65., 89., 100. pont)
4.
Az intézmények jogi aktusai – Indokolás – Kötelezettség – Terjedelem – Az indokolás elégtelenségének a peres eljárás során történő orvoslása – Feltételek – Kivételes körülmények
(EUMSZ 296. cikk)
(lásd: 108., 109. pont)
Tárgy
Az EUMSZ 263. cikk alapján benyújtott kérelem az EMA 2020. július 10‑i határozatának megsemmisítése iránt, amely megtagadta a felperestől a vér gyűjtését és kezelését végző központoknak a Takeda gyógyszeripari vállalat vérplazmatörzsadataiban szereplő listájához való hozzáférést.
Rendelkező rész
1)
A Törvényszék megsemmisíti az EMA 2020. július 10‑i határozatát, amely megtagadta a Kedrion SpA‑tól a vér gyűjtését és kezelését végző központoknak a Takeda gyógyszeripari vállalat vérplazmatörzsadataiban szereplő listájához való hozzáférést.
2)
A Törvényszék az EMA‑t kötelezi saját költségeinek, valamint a Kedrion részéről felmerült költségeknek a viselésére.
3)
A Baxter AG és a Baxter Manufacturing SpA maguk viselik a saját költségeiket.